title: "Max Bossen"
text: "Max Andreas Bossen, * 5. Marts (Uursmuun) 1888 \u00f6n Weesterl\u00f6n \u2020 3. Nowember (T\u00f6\u00f6kmuun) 1958 \u00f6n Muasem wiar en S\u00f6l'ring Snetker en Dechter. Hi skreev masi Leedjis, F\u0113rsi en Komeediisteken \u00fcp S\u00f6l'ring.\nMe di Skuulmaister Karl Kruse waar fan Bossen sin Leedjis uk Nooten fuar di Muasemb\u00f6\u00f6r K\u00f6\u00f6ri seet.\n\nT\u00f6 dit Skelt sair Herbert Christoph (*1944): \n\"Ik ken't jit teenk. Sa wiar hi langsen \u00f6n Sendai \u00f6nerwai. Ik saag jest di wit M\u00f6ts, da en l\u00fcng Mensk, en da wiar dit min Gooki.\"\n\nEn Dechting\n\nJ\u00f6\u00f6l-Leechter\n\nJ\u00f6\u00f6l-Leechter skiin sa leecht en klaar,\ndi helig Nacht es diar,\ndi jemelkst Fest \u00f6n't hiili Jaar,\nd\u00f6\u00f6r Engler k\u0101m \u00fc\u00fcs B\u00f6\u00f6r.\n\nDi Jungens Oogen ljucht sa klaar\n\u00f6n J\u00f6\u00f6lbooms Leechterskiin.\nSa es dit wesen maning Jaar,\ndach langsen we\u0111er nii.\n\nF\u00fcnen bi Hark Martinen, \"Dachtangs\"\n\nFr\u00e4nkische Weinstuben\nMax Bossen sin W\u00fcf jeet Emma Emilie (1892 - 1940), en jat uunet iin \u00f6n dit H\u00fcs, hur deling di \"Fr\u00e4nkische Weinstuben\" sen.\nJat her tau Jungen. Di Dreeng Herbert Peter Max Bossen blef me 24 Jaaren \u00f6n di Krich (1915 - 1939), en diar k\u0101m di Mooder ek aurhen. Dit Faamen Inge Maren Emma (1922 - 2000) waar \u00f6n di 40er Jaaren me Theo Christoph, en Sold\u0101t fan Franken (1920 - 1992) bifriit. Bit 1967 waar \u00f6n di Hofstair fuaral Buererii bidrewen, man da maaket jat dit Restaurant iipen. Ja fing en Dreeng, Herbert, diar dit Lokaal bit deling \u00f6n Gang heer. Lungsom uur dit fan di naist Generatsjoon aurnomen. Herbert en Edeltraut Christoph haa en Faamen, diar me en Kok bifriit es. Herberts Sester Rosana (*1950) aarbert uk bit deling me. - Aur'ner'm ken em h\u00f6m diar gur henseet fuar Kofi en Kuk.\n\nT\u00f6 dit Jen fan 2017 waar dit H\u00fcs forkoopet en dit Lokaal techtmaaket, aurdat olterfuul Modernisieraingen n\u00f6\u00f6rig uuren wiar.\n\nLuki uk jir\n\nBossen\nBossen\nBossen"